আন্দের এরেরা
আন্দের এরেরা আগুয়েরা (জন্ম ১৪ আগস্ট ১৯৮৯) একজন স্পেনীয় পেশাদার ফুটবলার যিনি প্রিমিয়ার লিগ ক্লাব ম্যানচেস্টার ইউনাইটেডে ও স্পেনের বয়সভিত্তিক দলে একজন সেন্ট্রাল মিডফিল্ডার হিসেবে খেলে থাকেন। রিয়াল জারাগোজার হয়ে পেশাদার ক্যারিয়ার শুরু করা এরেরা ২০১১ সালে তার ঘরের মাঠের ক্লাব অ্যাথলেতিক বিলবাওয়ে চলে আসেন। ২০১৪ সালে ম্যানচেস্টার ইউনাইটেড €৩৬ মিলিয়নের বিনিময়ে তাদের ক্লাবে নিয়ে আসে। এরেরা স্পেন অনূর্ধ্ব ২০ ও অনূর্ধ্ব ২১ দলের হয়ে বিভিন্ন টুর্নামেন্ট জিতেছেন এবং ২০১২ গ্রীষ্মকালীন অলিম্পিকের ফুটবল প্রতিযোগিতায় স্পেনের প্রতিনিধিত্ব করেছেন।